20/07/2020 | Administración LocalMunicipal
Trazo
Decreto de delegación de competencias da Alcaldía na Xunta de Goberno Local

RESOLUCIÓN ASUNTO: Tramitación de Decreto de delegación de competencias da Alcaldía na Xunta de Goberno Local EXPEDIENTE: 2020/G003/000097 ANTECEDENTES: Dado o estado actual do proceso de desescalada da crise sanitaria provocada pola Covid-19, que no seu día obrigou a esta alcaldía a ditar o Decreto 42/2020, do 26 de marzo. Téndose tomado as medidas necesarias para que a Xunta de Goberno Local poida celebrar as súas sesións en condicións de seguridade e sen risco para a saúde dos seus membros e demais persoal municipal. No uso das atribucións que me outorga a lexislación do réxime local, RESOLVO: 1. Delegar na Xunta de Goberno Local as seguintes atribucións desta Alcaldía: – Aprobar a oferta de emprego público, de acordo co presuposto e a plantilla, aprobados polo Pleno; aprobar as bases das probas para a selección do persoal e para os concursos de provisión de postos de traballo. – A aprobación dos instrumentos de planeamento de desenvolvemento do planeamento xeral, non expresamente atribuídas ó Pleno, así como a dos instrumentos de xestión urbanística e dos proxectos de urbanización. – A contratación respecto dos contratos de obras, se subministro, de servizos, de xestión de servizos públicos, os contratos administrativos especiais, e os contratos privados, cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídas as de carácter plurianual, cando a súa duración non sexa superior a catro anos, sempre que o importe acumulado de todas as súas anualidades non supere nin o porcentaxe indicado, referida ós recursos ordinarios do orzamento do primeiro exercicio, nin a contía sinalada. Así mesmo correspóndelle a adxudicación de concesión sobre os bens das mesmas e a adquisición de bens inmobles e dereitos suxeitos á lexislación patrimonial cando o seu valor non supere o 10 por cento, dos recursos ordinarios do orzamento nin o importe de tres millóns de euros, así como enaxenación do patrimonio, cando o seu valor non supere a porcentaxe, nin a contía indicados. – A aprobación dos proxectos de obras e servizos, cando sexa competente para a súa contratación ou concesión e estean previstos no orzamento – O outorgamento, e no seu caso, denegación de licencias urbanísticas en xeral e de apertura de establecementos fabriles, industriais ou comerciais de calquera índole. – A emisión de informacións urbanísticas. – A resolución de expedientes contra particulares por infraccións urbanísticas ou de normas de policía urbana ou rural e medio ambiente, sin prexuízo das atribucións de impulsión de trámites e expedientes pola Alcaldía, así como a adopción das medidas precisas para protexer a legalidade urbanística. – A concesión de subvencións a particulares, organizacións, empresas e institucións, nas contías establecidas no orzamento de cada exercicio e con sometemento e observancia das súas bases de execución. – A solicitude e aceptación de subvencións de calquera entidade pública ou privada, sempre que a competencia non estea atribuída por Lei ó Pleno da Corporación, agás neste caso, da delegación deste órgano no ámbito das súas competencias. – A autorización e disposición do gasto e recoñecemento da obriga nas materias delegadas. – A aprobación de convenios ou acordos con entidades públicas ou privadas e con persoas físicas en todos os ámbitos de actuación da Administración municipal, sempre que a competencia non estea expresamente atribuída pola normativa ó Pleno de Corporación. – Exame e resolución de escritos de particulares sobre calquera petición que formulen, agás os que a Alcaldía, pola súa transcendencia, contido ou outras causas, considere deban pasar a coñecemento do Pleno. – Recurso de reposición que se interpoñan contra os seus acordos en materias delegadas. – Calquera outras que expresamente lle atribúan as leis, así como aquelas que a lexislación do Estado ou a Comunidade Autónoma asignen ó municipio e non atribúan a outros órganos municipais. Non obstante as delegacións conferidas, á Alcaldía, poderá, en resolución motivada, resolver sobre a materia delegada, cando a urxencia do asunto así o xustifique, dando conta á Xunta de Goberno Local na sesión inmediata seguinte á adopción daquela resolución.2. Publicar esta resolución no Boletín Oficial da Provincia, notificarlla ós interesados e dar conta da mesma ó Pleno municipal na primeira sesión que se celebre. En Trazo, venres 12 de xuño de 2020. A alcaldesa, Ante mín, Martyna Estorch Rogla